1. ชื่อ-สกุล ผู้เล่าเรื่อง ผศ.ประไพศรี ธรรมวิริยะวงศ์
2. ชื่อ-สกุล ผู้บันทึก ว่าที่ร้อยตรี ดร.ภูริพัฒน์ ชาญกิจ , อ.ณัฏฐยศ สุริยเสนีย์
3. บทบาท หน้าที่และความรับผิดชอบของผู้เล่าเรื่อง

ด้านงานสอน อาจารย์สอนประจำคณะบริหารธุรกิจ สาขาวิชาการจัดการทรัพยากรมนุษย์

1. ชื่อเรื่องที่เล่า

เทคนิคการเรียนการสอน โดยยึดหลัก “ ทำเรียนให้เป็นเล่น และ ทำเล่นให้เป็นเรียน” ผ่านกระบวนการเปิดใจนักศึกษา

1. บริบท หรือความเป็นมาของเรื่องที่เล่า

 “เทคนิค การเปิดใจนักศึกษา” ในห้องเรียน เป็นการทะลายกำแพงในเรื่องรูปแบบที่เป็นทางการในชั้นเรียน ซึ่งจะทำให้ผู้เรียนรู้สึกอยากเรียนและสนใจสิ่งที่ผู้สอน สอนในชั้นเรียนมากขึ้น และยังรวมถึงรับรู้ปัญหาด้านต่างของผู้เรียนด้วย

 เทคนิค “ทำเรียนให้เป็นเล่น และ ทำเล่นให้เป็นเรียน” เป็นเครื่องมืออย่างหนึ่งในการควบคุมบรรยากาศในห้องเรียน เป็นห้องเรียนที่สนุก เป็นกันเอง และ เป็นการปรับเนื้อหา ความรู้ ที่เรียนให้เข้ากับชีวิตประจำวัน และเหตุการณ์ที่อยู่รอบๆ ตัว ซึ่งวิธีการนี้ทำให้ผู้เรียนเข้าใจถึงแก่นของสาระในบทเรียนได้ดียิ่งขึ้น

1. วิธีการ / ขั้นตอน หรือกระบวนการที่ทำให้งานนั้นสำเร็จ

การสร้างให้ผู้เรียน สนใจเรียน และ ทำให้การเรียนมีประสิทธิภาพ โดยเทคนิคส่วนตัวของผู้สอน มีหลักการดังนี้

1. การสร้างความสัมพันธ์ระหว่างอาจารย์ผู้สอน และ ผู้เรียนในครั้งแรกของการเรียนการสอนโดยใช้ “เทคนิค การเปิดใจนักศึกษา” ในห้องเรียน ให้มีความรู้สึกเหมือนเป็นครอบครัวเดียวกัน และเป็นการทะลายกำแพงประเด็นปัญหาของ รูปแบบการเรียนที่เป็นทางการในชั้นเรียน ซึ่งจะทำให้ผู้เรียนรู้สึกอยากเรียนและสนใจสิ่งที่ผู้สอน สอนในชั้นเรียนมากขึ้น.

2. เทคนิค “ทำเรียนให้เป็นเล่น และ ทำเล่นให้เป็นเรียน” เป็นเทคนิคที่ผู้สอน นำเอาประเด็นเนื้อหาที่สอนในหนังสือ นำมาประยุกต์ ใช้ให้นักศึกษาเห็นภาพความเป็นจริงที่เกิดขึ้นในสังคม เช่น มุมมองการแก้ไขสถานการณ์ และ วิธีในการทำงานที่ดี ผ่านการเล่าเรื่อง โดยยกตัวอย่าง เหตุการณ์ในละครโทรทัศน์ ในเรื่องต่างๆ โดยการวิเคราะห์ เปรียบเทียบ และ เสนอแนะความเห็น โดยอ้างอิงเอาหลักวิชาการในบทเรียน เพื่อให้ผู้เรียนเห็นภาพได้

อย่างชัดเจน เช่น เรื่อง คุณชาย ปวรรุจในบทละครทางช่อง3 นำมาวิเคราะห์กับ หลักการ เรื่อง การรู้จักการปรับตัว ซึ่งตัวละครตัวนี้ แสดงให้เห็นถึงลักษณะการยอมรับตนเอง และ การปรับตัวให้เข้าสถานการณ์ต่างๆ โดยไม่ยึดติดกับชาติกำเนิดของตนเอง.

3. การเตรียมตัว วางแผนการจัดการ การเรียนรู้ เพื่อให้สอดคล้องกับเทคนิค “ทำเรียนให้เป็นเล่น และ ทำเล่นให้เป็นเรียน” มีหลักการดังนี้

 - สำรวจเนื้อหาที่สอน และ เลือกสถานการณ์ที่เกิดขึ้นในชีวิตประจำวัน ผ่านกระบวนการวิเคราะห์สองด้าน ตัวอย่าง เช่น สำรวจจาก ตัวละครในบทโทรทัศน์ และ เหตุการณ์ที่เกิดขึ้นกับตัวละครนั้น โดยเนื้อหาที่จะมาถ่ายทอดให้ผู้เรียน จะถูกวิเคราะห์ในสองทางคือ ประเด็นเชิงบวก-เมื่อตัวละครนั้นใช้หลักการ การรู้จักปรับตัวให้เข้ากับสถานการณ์ และประเด็นเชิงลบ- เมื่อตัวละครนั้นไม่สามารถปรับตัวเข้าสถานการณ์ได้.

4. กระบวนการตัวสุดท้ายที่ผู้สอนใช้คือ “การเป็น ที่ปรึกษาที่ดี” กล่าวคือ เมื่อ ผู้สอน สอนเนื้อหาจบในแต่ละคาบเรียน ผู้สอน จะนั่งรอให้นักศึกษาเข้ามาถามในประเด็นปัญหา ด้านต่างๆ ทั้งด้านปัญหาในบทเรียน และ ปัญหานอกบทเรียน (เรื่องส่วนตัวของนักศึกษา) ซึ่งเทคนิคนี้จะทำให้ “เทคนิคการเปิดใจนักศึกษา” มีประสิทธิภาพมากเพราะจะทำให้ความสัมพันธ์ระหว่างผู้สอนและผู้เรียนมีลักษณะที่ใกล้ชิดกัน รวมถึงความสนใจเรียนของผู้เรียน ในชั้น ก็จะมีมากขึ้น.

ตัวอย่าง เช่น การเปิดโอกาส และ ให้คำแนะนำนักศึกษาที่มีปัญหาเรื่องส่วนตัว โดยการสร้างความสัมพันธ์ให้ใกล้ชิดกันเหมือน ความสัมพันธ์แบบครอบครัว ผ่าน “การกอด” และ การเรียกตัวผู้สอนว่า “แม่” หรือ “การเก็บความลับ ของนักศึกษา” , “การไม่ใช้วาจาที่รุนแรงต่อนักศึกษา” “การวิเคราะห์ลักษณะนิสัยของนักศึกษาแต่ละคน ” เป็นต้น ผู้สอนเชื่อว่า กระบวนการเหล่านี้ ทำให้ผู้เรียนสนใจเรียน และรู้สึกว่า ผู้สอนเปรียบเสมือน แม่ของตนเอง ทำให้นักศึกษาหลายคน เปิดใจ และเกิดกิจกรรมร่วมกันในด้านต่างๆทั้งในห้องเรียน และภายนอกห้องเรียนตามมา เช่น การตั้งใจเรียนในชั้นเรียน และ ความเข้าใจในบทเรียนผ่านการซักถามในบรรยากาศที่เหมือนกับเป็นครอบครัวเดียวกัน.

1. เทคนิคหรือกลยุทธ์ที่ทำให้เกิดความสำเร็จ

การเปิดใจทั้งฝั่งผู้สอน และผู้เรียน และการสร้างความสัมพันธ์เหมือนกับเป็นครอบครัวเดียวกัน เป็นจุดเริ่มต้นที่จะนำเอาเทคนิค “ทำเรียนให้เป็นเล่น และ ทำเล่นให้เป็นเรียน” มาใช้ได้อย่างมีประสิทธิภาพมากขึ้น

1. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น (ที่ไม่ใช่ผู้เล่า)

นักศึกษาในห้องเรียน

1. อุปสรรคหรือปัญหาในการทำงาน (Lessons Learned) และแนวทางในการแก้ปัญหา/อุปสรรค ดังกล่าว

การปรับจูนความสัมพันธ์ในช่วงแรก

1. ผลลัพธ์ หรือ ความสำเร็จที่เกิดขึ้นคือ

ผู้เรียนมีความตั้งใจเรียนมากขึ้น และ มีกิจกรรมร่วมกับผู้สอนในหลายๆประเด็น โดยปราศจากกำแพงระหว่างอาจารย์และนักศึกษา แต่จะมีลักษณะ และความรู้สึกแบบ ครอบครัวแทน ตัวอย่างกิจกรรม เช่น การซักถามเนื้อหาในวิชาเรียน หรือ การแก้ไขประเด็นปัญหาส่วนตัว ที่อาจเกิดปัญหาในการดำรงชีวิตของนักศึกษาในปัจจุบันและอนาคต

1. การเรียนรู้ของผู้เล่าเรื่องจากประสบการณ์ความสำเร็จดังกล่าว

การพัฒนาการเรียนการสอน และ การดึงดูดผู้เรียนเข้าสู่เนื้อหา

1. สมรรถนะ (ความรู้ ทักษะ หรือ ทัศนคติ) ของผู้เล่าเรื่อง

นิยามเทคนิคการเรียนการสอน โดยยึดหลัก “ ทำเรียนให้เป็นเล่น และ ทำเล่นให้เป็นเรียน” เพื่อเข้าถึงใจนักศึกษา และ ดึงดูดผู้เรียนให้สนใจเนื้อหา ในรายวิชาการจัดการทรัพยากรมนุษย์

1. ผลงานเชิงประจักษ์ของผู้เล่าเรื่อง คือ

อาจารย์ผู้ได้รับโล่ห์อาจารย์สอนดีเด่น 6 ปีติดต่อกัน (ปีการศึกษา 2548-2553) จาก ศูนย์สนับสนุนและพัฒนาการเรียนการสอน มหาวิทยาลัยรังสิต